Allan McGregor

Allan James McGregor (sündinud 31. jaanuaril 1982 Edinburghis) on Šotimaa jalgpallur, kes mängib väravavahina Šotimaa kõrgliiga klubis Rangers.

Ta alustas Rangersis profikarjääri 2001. aastal. Hooaegadel 2008–09, 2009–10 ja 2010–11 tuli ta Rangersiga Šotimaa meistriks. Hooajal 2004–05 mängis ta laenul Šotimaa esiliiga klubis St Johnstone ja hooajal 2005–06 Šotimaa kõrgliigasse kuuluvas Dunfermline Athleticus.

2012. aasta juulis sõlmis ta kaheaastase lepingu Türgi kõrgliiga klubiga Beşiktaş. Aasta hiljem suundus ta 1,5 miljoni naelsterlingi eest Inglismaa kõrgliiga klubisse Hull City. Seal mängis ta kokku neli hooaega, millest kaks hooaega Inglismaa kõrgliigas. . Hooajal 2016–17 mängis ta laenul Inglismaa esiliiga klubis Cardiff City.

2018. aasta mais naais ta Rangersi, kellega sõlmis kahe-aastase lepingu.

Aastatel 2007–2018 mängis McGregor Šotimaa jalgpallikoondises kokku 42 mängu. 2011. aastal valiti McGregor hooaja parimaks Šotimaa koondisemängijaks.

Saavutused 
Rangers
Scottish Premier League: 2008–09, 2009–10, 2010–11
Scottish Cup: 2001–02, 2002–03, 2008–09
Scottish League Cup: 2001–02, 2002–03, 2007–08, 2009–10, 2010–11

Välislingid 

Šotimaa jalgpallurid
Rangers FC jalgpallurid
Hull City AFC jalgpallurid
Cardiff City FC jalgpallurid
Premier League'i mängijad
The Championshipi mängijad
Sündinud 1982